text: Spritbilist gravede sin bilnøgle ned
  18 april 2014 kl. 09.38
  Politiet anholdte i nat en spritbilist, der havde gravet sin bilnøgle ned i en mark ved Kolding.
  Da en 42-årig mand i nat fik øje på en politibil ved Stubdrup nær Kolding drejede han øjeblikkeligt ind på en markvej.
  Her forlod han bilen og stak af.
  Han blev dog fundet kort efter af politihundene.
  - Og hundene gjorde deres arbejde helt færdigt. De fandt frem til bilnøglen, der var gravet ned i marken, fortæller vagtchef hos Sydøstjyllands Politi, Hans Hoffensetz, til dagens.dk.
  Manden er nu sigtet for spirituskørsel.
  